1. Lai veicinātu visu Latvijas reģionu līdzsvarotu un ilgtspējīgu attīstību, iebilstam pret monocentriskumu un aicinām veidot policentrisku valsti:
2. samazinot birokrātiju un nodrošinot valsts pārvaldes institūciju efektīvu darbību līdzsvarā starp centralizāciju un decentralizāciju;
3. piešķirot reģioniem plašākas funkcijas ar atbilstošu finansējumu;
4. iestrādājot reģionālās politikas pamatnostādnēs un citos politikas dokumentos principu reģionālās attīstības instrumentu un valsts atbalsta diferencēšanai vājāk attīstīto un attālināto teritoriju izaugsmei, kā arī nodrošinot minētā principa konsekventu īstenošanu dzīvē;
5. *......papildus priekšlikumi*
6. Līdzsvarotai un ilglaicīgai Latgales reģiona sociāli ekonomiskajai izaugsmei aicinām Latvijas Republikas Saeimu un Ministru Kabinetu sadarbībā ar Latgales plānošanas reģionu, pašvaldībām, nevalstiskajām organizācijām, komercdarbības atbalsta institūcijām un citiem sadarbības partneriem Latgales reģionā, **izstrādāt un ieviest integrētu attīstības programmu Austrumu pierobežai**, kas Latvijas ilgtspējīgas attīstības stratēģijā 2030 sadaļā “Telpiskās attīstības perspektīva” noteikta kā nacionālo interešu telpa “Austrumu pierobeža” jeb kā teritorija ar īpašu statusu, lomu un specifiskām problēmām, kuru risināšanai nepieciešama atšķirīga pieeja un īpaši pasākumi, Latgales reģionā paredzot:
7. pasākumu plānu demogrāfiskās situācijas uzlabošanai, lai samazinātu reģiona depopulāciju;
8. pasākumus un valsts atbalsta programmas uzņēmējdarbības vides uzlabošanai, konkurētspējīgu tautsaimniecības nozaru attīstībai; esošo un jauno uzņēmumu darbības atbalstam, it īpaši veicinot jaunu darba vietu radīšanu ar augstu pievienoto vērtību;
9. investīcijas reģiona infrastruktūras attīstībā, kas uzlabotu reģiona sasniedzamību un mobilitāti, nodrošinātu uzņēmējdarbības veicināšanai nozīmīgas infrastruktūras kvalitātes uzlabošanu un attīstību (energoapgāde, valsts un pašvaldību īpašumā esošā inženiertehniskā infrastruktūra u.c.);
10. programmas reģiona cilvēkresursu attīstībai, kapacitātes paaugstināšanai un piesaistei, kā arī mūžizglītības pasākumiem;
11. valsta atbalstu pašvaldību, sociālo un sabiedrisko pakalpojumu pieejamības uzlabošanai attālinātām teritorijām;
12. risinājumus birokrātiskā un administratīvā sloga mazināšanai investīciju piesaistes un uzņēmējdarbības attīstības jomā, t.sk., nodrošinot valsts pārvaldes institūciju, valsts kapitālsabiedrību u.c. iesaistīto institūciju efektīvu sadarbību u.c.;
13. valsts budžeta finansējumu minētās integrētās attīstības programmas izstrādei un īstenošanai;
14. *......papildus priekšlikumi*

Piedāvājums pasākumiem īstermiņā:

1. Kapitāla/ investīciju piesaiste:
2. atbildīgajām nozaru ministrijām izvērtēt iespēju par papildu Eiropas Reģionālās attīstības fonda finansējuma novirzīšanu darbības programmas "Izaugsme un nodarbinātība" 5.6.2.specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" 3.atlases kārtai, paredzot papildus finansējumu Latgales reģiona pašvaldībām;
3. ņemot vērā regulu tiešas piemērojamības nodrošināšanu visās ES dalībvalstīs un to, ka izstrādājot nacionālos tiesību aktus regulas piemērošanai, dalībvalstīm nav tiesību sašaurināt vai paplašināt regulas saturu, ir nepieciešams precizēt likuma “Par nodokļu piemērošanu brīvostās un speciālajās ekonomiskajās zonās” 1.panta otrās daļas 12.punktā norādīto ilgtermiņa materiālo ieguldījumu uzskaitījumu atbilstoši Komisijas 2014.gada 17.jūnija regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Dokuments attiecas uz EEZ) noteikumiem, un tieši:
	* papildināt likuma “Par nodokļu piemērošanu brīvostās un speciālajās ekonomiskajās zonās” 1.panta otrās daļas 12.punktā norādīto ilgtermiņa materiālo ieguldījumu uzskaitījumu iegādei (precizēt definīciju - “materiālie aktīvi” ir zeme, ēkas un ražotnes, tehnika un iekārtas; “nemateriālie aktīvi” ir aktīvi, kas nav konkretizēti fiziskā vai finanšu formā, piemēram, patenti, licences, zinātība vai cits intelektuālais īpašums)
	* izvērtēt iespēju paplašināt attiecināmo ieguldījumu uzskaitījumu ar:
		1. paredzamām algu izmaksām, ko rada sākotnējā ieguldījuma rezultātā radītās darbvietas, rēķinot par divu gadu periodu, atbilstoši Komisijas 2014.gada 17.jūnija regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Dokuments attiecas uz EEZ) nosacījumiem;
		2. izmaksām, kas saistītas ar materiālo aktīvu nomu, atbilstoši Komisijas 2014.gada 17.jūnija regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Dokuments attiecas uz EEZ) noteikumiem.
4. nav pieļaujams, ka Valdības nodokļu reformas ietvaros veiktas izmaiņas atteicas uz ar speciālo ekonomisko zonu un brīvostu komercsabiedrībām jau noslēgtajiem ieguldījumu līgumiem, tāpēc jaunajā UIN modelī ir nepieciešams noteikt, ka iepriekšējos gados nesadalītajai peļņai tiek noteikt neierobežots laiks veiktajām investīcijām SEZ un brīvostās, gan attiecībā uz visiem ieguldījumu projektiem līdz 2035.gadam;
5. ..... *papildus priekšlikumi*
6. Uzņēmējdarbības vide:
7. atbildīgajām institūcijām nodrošināt kompleksus pasākumus, lai skaidrotu komersantiem Energoefektivitātes likuma un Eiropas Parlamenta un padomes regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti prasību ieviešanu uzņēmumos, kā arī paredzēt atbalsta programmas Latgales reģiona komersantiem minēto normatīvo aktu prasību ieviešanai;
8. .... *papildus priekšlikumi*
9. .... *papildus priekšlikumi*
10. Paredzēt tūlītējus pasākumus uzņēmējdarbības aktivitātes veicināšanai, vienotas informatīvas telpas nodrošināšanai un iedzīvotāju aizplūšanas samazināšanai pierobežā gar ārējo Latvijas Republikas sauszemes robežu ar Krievijas Federāciju un Baltkrieviju, t.sk.:
11. vairāk investīcijas izglītībā, kultūras darbiniekos, kuri nodrošina kultūras dzīves daudzveidību un saglabāšanu pierobežā;
12. ... *papildus priekšlikumi*
13. Pasākumi tūrisma nozares attīstībai Latgales reģionā:
14. pamatojoties uz UNESCO Konvencijas par pasaules kultūras un dabas mantojuma aizsardzību nolikumu, UNESCO Latvijas Nacionālās komisijas Asamblejai UNESCO Pasaules mantojuma Latvijas nacionālajā sarakstā iekļaut izcilākās Latgales nemateriālā kultūras mantojuma vērtības.”
15. ... *papildus priekšlikumi*
16. *......papildus priekšlikumi*

Pašreizējā redakcijā ir apkopoti Latgales simtgades kongresā 2017.gada 6.maija darba sesijās un diskusijās paustie priekšlikumi, kā arī atsevišķās darba grupās apkopotie priekšlikumi.

**Aicinām komentēt un papildināt esošos priekšlikumus!**